Steevia on Põhja- ja Lõuna-Ameerika subtroopilistest ja troopilistest piirkondadest pärit päevalille perekonda kuuluv taim. Steevia on pälvinud eeskätt tähelepanu seetõttu, et selle ekstraktid võivad olla kuni 300 korda suhkrust magusamad. Mõnel maal, näiteks Jaapanis, on steeviat kasutatud mitukümmend aastat, teistes aga on steevia kasutamine keelustatud, sest kaheldakse selle ohutuses. USA-s on steevia kasutamine magusainena keelatud, küll aga on lubatud kasutada toidulisandina. Kuni steevia ohutuses kaheldakse, keelustas Euroopa Komisjon 1999. aastal selle kasutamise EL maades. Kuigi steevia populaarsus tõuseb pidevalt, isegi suured karastusjoogikompaniid uurivad steevia kasutamisvõimalusi jookide magustamiseks, ei ole soovitav steeviat kasvatada ning selle ekstrakte kasutada, kuni ei ole tuvastatud selle ohutus inimesele. Kõik, mis on looduslik, ei ole ohutu.